PolyAgent/wiki_georgian_en_parallel_20231101 huggingface dataset:
ალი ფერზატი

ალი ფერზატი (დ. 22 ივნისი, 1951, ჰამა, სირია) — სირიელი კარიკატურისტი, გამომცემელი და პოლიტიკური აქტივისტი. მისი ნახატები ქვეყნდება არაბულ და მსოფლიო გაზეთებში (განსაკუთრებით ფრანგულ გაზეთში Le Monde)
ბიოგრაფია
ალი ფერზატი დაიბადა სირიის ქალაქ ჰამაში 1951 წლის 22 ივნისს. სწავლობდა დამასკოს უნივერსიტეტის ხელოვნების ფაკულტეტზე. არის არაბეთის კარიკატურისტების ასოციაციის ხელმძღვანელი. 12 წლის ასაკში მან ნახატების გამოქვეყნება დაიწყო გაზეთ ალ-აიამის პირველ გვერდზე, ცოტა ხნით ადრე, სანამ გაზეთს აკრძალავდა მმართველი ბაასის პარტია. 1969 წელს მან დაიწყო კარიერა როგორც პოლიტიკურმა კარიკატურისტმა სახელმწიფო გაზეთ ას-საურაში. 1970-იანი წლების შუა პერიოდში სამუშაოდ გადავიდა გაზეთ „ტიშრინში“, სადაც იგი ყოველდღიურ რეჟიმში მუშაობდა. მისი ნახატების რაოდენობა 15 000-ზე მეტია. მისი ნამუშევრების პერსონალური გამოფენა 30-ჯერ გაიმართა მსოფლიოს სხვადასხვა ქვეყნებში.
საგამომცემლო საქმიანობა
2000 წლის დეკემბერში, ხელისუფლებაში ბაშარ ალ-ასადის მოსვლისა და ე. წ. დამასკოს გაზაფხულის შემდეგ, ალი ფერზატმა საკუთარი ფინანსებით დააარსა 1963 წლის ბაასისტური გადატრიელების შემდეგ პირველი სირიული, დამოუკიდებელი გაზეთი „ად-დუმარი“. ეს იყო მცდელობა შეექმნა პირველი პოლიტიკური სატირის ჟანრის მქონე გაზეთი. მოგვიანებით გაზეთ ად-დუმარს ადარებდნენ ფრანგულ გაზეთ Le Canard enchaîné-ს. გაზეთმა მთელი თავისი ძალისხმევა მიმართა არაკომპეტენტურობასა და კორუფციის წინააღმდეგ ბრძოლისაკენ. გაზეთის რედაქციაში მუშაობდნენ დრამატურგი მამდუჰ ადვანი და იუმორისტი იასირ ალ-აზმა, გაზეთის მთელი პერსონალი მხოლოდ 15 ადამიანისაგან შედგებოდა.
გაზეთისადმი ხელისუფლების კეთილგანწყობაზე მიუთითებდა გაზეთის გამოშვებაზე ნებართვა წინასწარი ცენზურის გარეშე. „ად-დუმარის“ პირველი გამოცემა გამოვიდა 2001 წლის თებერვალში. 50 000 ტირაჟის მქონე გაზეთის პირველი ნომერი რამდენიმე საათში სრულად გაიყიდა, ფერზატმა სასწრაფოდ დაბეჭდა კიდევ 25 000 ეგზემპლარი. გაზეთის მეორე ნომერი უკვე 100 000 ტირაჟით გამოვიდა, თუმცა ბაზრის მოთხოვნა მაინც ვერ დააკმაყოფილა. უკვე თებერვლის ბოლოს სახელმწიფო დაინტერესდა გაზეთით და გამოცემის პოზიცი შეემსუბუქებინა, აღდგა წინასწარი ცენზურის წესი გაზეთ „ად-დუმარისათვის“. გაზეთის განაწილება გადაეცა სახელმწიფო დეპარტამენტს, რის შედეგადაც ტირაჟი 6 000-მდე შემცირდა. 2001 წლის მაისში სირიის პრემიერ მინისტრმა მოჰამედ მუსტაფა მერომ დაჟინებით მოითხოვა გაზეთის შემდეგი ნომრის ამოღება მის წინააღმდეგ მიმართული სტატიის გამო. 2003 წელს გაზეთმა არსებობა შეწყვიტა. ეს გამოწვეული იყო მთელი რიგი მიზეზების გამო: დაფინანსების არარსებობა, მცირე ტირჟი, მუდმივი კონფლიქტი სახელმწიფო ცენზურასთან, ასევე ფერზატის პირადი ურთიერთობების გაუარესება ხელისუფლებსთან მისი პოზიციის გამო ერაყში აშშ-ის შეჭრის გამო.
ჯილდოები და პრემიები
ალი ფერზტმა თავისი ცხოვრების განმავლობაში ათზე მეტი პრემია მიიღო.
პრინც კლაუსის პრემია, 2002
ანდრეი სახაროვის პრემია, 2011
თავისუფალი პრესის პრემია, რეპორტიორები საზღვრების გარეშე და გაზეთი Le Monde, 2011
რესურსები ინტერნეტში
ალი ფერზატის ოფიციალური ვებ-გვერდი
ალი ფერზატის ნამუშევრების გალერეა საიტზე creativesyria.com
ალი ფერზატის ოფიციალური გვერდი facebook.com-ზე
სქოლიო
დაბადებული 22 ივნისი
დაბადებული 1951
სახაროვის პრემიის ლაურეატები
სირიელი მხატვრები
სამართლიანობის ლიგა (ფილმი)

სამართლიანობის ლიგა (ფილმი)
„სამართლიანობის ლიგა“ — 2017 წლის სუპერგმირული ფილმი, რომელიც ეფუძნება DC Comics-ის ამავე სახელწოდების სუპერგმირულ გუნდის ისტორიებს. ფილმის დისტრიბუტორია Warner Bros. Pictures. იგი არის რიგით მეხუთე DC-ის გაფართოებული სამყაროს ფილმების სერიაში.
ფილმის რეჟისორია ზაკ სნაიდერი, ხოლო სცენარის ავტორები – კრის ტერიო და ჯოს უიდონი. იგი ეფუძნება ტერიოს და სნაიდერის მიერ შემუშავებულ ისტორიას. ფილმში მთავარ როლებს ასრულებენ ბენ აფლეკი, ჰენრი კევილი, ემი ადამსი, გალ გადოტი, ეზრა მილერი, ჯეისონ მომოა, რეი ფიშერი, ჯერემი აირონსი, დაიენ ლეინი, კონი ნილსი და ჯონათან კიმბლ სიმონსი. სიუჟეტის მიხედვით ბეტმენი და ქალი საოცრება ქმნიან სუპერგმირულ გუნდს, რომელშიც შედიან ფლეში, აკვამენი და კიბორგი. ისინი ერთად ებრძვიან სტეპენვულფს და მისი პარადემონების რაზმს.
ფილმის გამოსვლის შესახებ ცნობილი გახდა 2014 წლის ოქტომბერში. სნაიდერი დაინიშნა რეჟისორად, ხოლო ტერიო – სცენარისტად. თავდაპირველად ნამუშევარი ცნობილი იყო, როგორც „სამართლიანობის ლიგა – ნაწილი 1“ და იგეგმებოდა მისი 2019 წელს გაგრძელების გამოშვებაც, თუმცა მეორე ფილმის წარმოება გადაიდო მას შემდეგ, რაც ადგილი დაეთმო ბეტმენის ფილმს აფლეკის მონაწილეობით. „სამართლიანობის ლიგის“ გადაღება დაიწყო 2016 წლის აპრილში და იმავე წლის ოქტომბერში დასრულდა. შემდეგ სნაიდერმა პროექტში ჩართო ჯოს უიდონი, რომელიც მუშაობდა დამატებითი სცენების სცენარზე. თავად სნაიდერმა პროექტი 2017 წლის მაისში დატოვა, მას შემდეგ, რაც ქალიშვილი დაეღუპა, ამიტომ დარჩენილი, ისევე, როგორც დამატებითი სცენების რეჟისორი უიდონი გახდა. „სამართლიანობის ლიგის“ პრემიერა შედგა 2017 წლის 26 ოქტომბერს პეკინში, ხოლო აშშ-ში გამოვიდა იმავე წლის 17 ნოემბერს 2D, 3D და IMAX ფორმატებში.
რესურსები ინტერნეტში
სქოლიო
2017 წლის 3D ფილმები
2010-იანი წლების სუპერგმირული ფილმები
ამერიკული ფილმები
2017 წლის ფილმები
Warner Bros.-ის ფილმები
DC-ის გაფართოებული სამყაროს ფილმები
ზაკ სნაიდერის ფილმები
IMAX-ის ფილმები
Atlas Entertainment-ის ფილმები
ბრაზილია 1980 წლის ზაფხულის ოლიმპიურ თამაშებზე

ბრაზილია 1980 წლის ზაფხულის ოლიმპიურ თამაშებზე
ბრაზილიამ ზაფხულის ოლიმპიურ თამაშებზე მეცამეტედ იასპარეზა 1980 წელს, სსრკ-ის დედაქალაქ მოსკოვში. ამ თამაშებზე მათ 2 ოქროსა და 2 ბრინჯაოს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1980 წლის ზაფხულის ოლიმპიურ თამაშებზე
ბრაზილია ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
არზამასის წმინდა ნიკოლოზის მონასტერი

არზამასის წმინდა ნიკოლოზის მონასტერი — ედდათა მართლმადიდებლური მონასტერი ნიჟნი-ნოვგოროდის ოლქის ქალაქ არზამასში. მდებარეობს ტაძრის მოედანზე. დაარსებულია 1580 წელს. ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ნიჟნი-ნოვგოროდის ეპარქიას.
ისტორია
ეკლესია დააარსა ივანე მრისხანემ 1580 წელს. ეკლესიის მშენებლები იყვნენ არზამასის მცხოვრებლები ტეოფილაქტე იაკოვლევი, რომელიც შემდეგ სამონასტრო ცხოვრებას შეუდგა. თავდაპირველად ააგეს ხის წმინდა ნიკოლოზის ეკლესია, რომლის საფუძველზეც შემდეგ ჩამოყალიბდა დედათა მონასტერი.
ხის წმინდა ნიკოლოზის ეკლესია არაერთგზის დაიწვა. 1683 წელს ააგეს ქვის ეკლესია. 1723 წელს ხანძრის შემდეგ აღადგინეს.
1764 წლიდა მესამე კლასის დედათა მონასტერია.
1811 წელს ხის ტაძრის ადგილზე ააგეს ქვის მაცხოვრის ეკლესია, რომელიც აკურთხეს 1813 წელს. 1878 წელს განაახლეს წმინდა ნიკოლოზის ეკლესია.
მონასტერი დაიხურა 1924 წელს, ხოლო აღსდგა 1994 წელს. ამავე წელს აკურთხეს ზედა ზამთრის მინაშენი მაცხოვრის გამოცხადების სახელზე. 1995 წელს შედგა ქვედა საკურთხევლის კურთხევა ღვთისმშობლის ხატის ყოველთა მწუხარეთა სიხარულის სახელზე. სავანეში ცხოვრობდა 25 მორჩილი. 2017 წლის 28 დეკემბერს ნიჟნი-ნოვგოროდისა და არზამასის მიტროპოლიტმა გიორგიმ შეასრულა მაცხოვრის გამოცხადების ეკლესიის კურთხევა.
2001 წელს მონასტერს გადაეცა არზამასის წმინდა ნიკოლოზის ეკლესია. 2005 წელს ნიჟნი-ნოვგოროდისა და არზამასის მიტროპოლიტმა გიორგიმ შეასრულა ლოცვა ახლადაღდგენილ წმინდა ნიკოლოზის ეკლესიაში.
სიწმინდეები
ქვემო ეკლესიაში დაცულია: ღვთისმშობლის ორი სასწაულმოქმედი ხატი, ხოლო ზედა ეკლესიაში: წმინდა ნიკოლოზ საკვირველთმოქმედის ხატი, მატრონა მოსკოველისა და ტატიანას ხატი, მათი წმინდა ნაწილებით. სარკოფაგი, რომელშიც შემონახულია ოპტინის მამათა და სხვა წმინდანების წმინდა ნაწილები.
რესურსები ინტერნეტში
Арзамас. Николаевский женский монастырь
სქოლიო
ნიჟნი-ნოვგოროდის ოლქის კულტურული მემკვიდრეობის ფედერალური ობიექტები
რუსეთის კულტურული მემკვიდრეობის ძეგლები ნიჟნი-ნოვგოროდის ოლქში
ძვ. წ. 312

ძვ. წ. 312
მოვლენები
დაიწყო რომალების ომი ეტრუსკებთან
დაიბადნენ
გარდაიცვალნენ
ანრი ფილიპ პეტენი

ანრი ფილიპ პეტენი (დ. 24 აპრილი, 1856, კოში-ა-ლა-ტური, პა-დე-კალე ― გ. 23 ივლისი, 1951, პორ-ჟუენვილი, ილ-დ-იე, ვანდეა) — საფრანგეთის სამხედრო და პოლიტიკური მოღვაწე, მარშალი (1918). პირველ მსოფლიო ომში (1914-18) გენერლის ჩინით სარდლობდა ქვეითი ჯარის ბრიგადას, შემდეგ საარმიო კორპუსს, ხოლო 1915 წლის ივნისიდან 1916 წლის აპრილამდე – საფრანგეთის მე-2 არმიას. 1917 წლის მაისში დაინიშნა საფრანგეთის არმიის მთავარსარდლად. 1920-31 წლებში ეკავა უმაღლესი სამხედრო თანამდებობები, 1925-26 წლებში სარდლობდა არმიას, რომელიც იბრძოდა მაროკოში ეროვნულ-განმათავისუფლებელი მოძრაობის ჩასახშობად. 1934 წელს სამხედრო მინისტრი. 1939-40 წლებში საფრანგეთის ელჩი ფრანკისტულ ესპანეთში. 1940 წლის 16 ივნისიდან პრემიერ-მინისტრი, 22 ივნისს ხელი მოაწერა კომპიენის დროებით ზავს ფაშისტურ გერმანიასთან. 1940 წლის ივლისიდან 1944 წლის აგვისტომდე „ვიშის“ ფაშისტური რეჟიმის მეთაური, 1945 წლის აგვისტოში უმაღლესმა სასამართლომ სიკვდილი მიუსაჯა (შეუცვალეს სამუდამო კატორღით).
ლიტერატურა
საფრანგეთის პრემიერ-მინისტრები
საფრანგეთის მარშლები
საფრანგეთის დიქტატორები
დაბადებული 24 აპრილი
დაბადებული 1856
გარდაცვლილი 23 ივლისი
გარდაცვლილი 1951
მეორე მსოფლიო ომის პოლიტიკური ლიდერები
ძვ. წ. 1880-იანები

ძვ. წ. 1880-იანები
მოვლენები
მნიშვნელოვანი პიროვნებები
ძვ. წ. XIX საუკუნე
დავით ნამგალაური

დავით ნამგალაური (დ. 11 იანვარი, 1978, თბილისი) — ქართველი იურისტი, პოლიტიკოსი.
დაამთავრა საქართველოს ტექნიკური უნივერსტეტის საავტომობილო მეურნეობის ფაკულტეტი, საავტომობილო ტრანსპორტის ინჟინერ-მექანიკოსის სპეციალობით 2000 წელს; თბილისის სახელმწიფო უნივერსტეტის იურიდიული ფაკულტეტი სამართალმცოდნეობის სპეციალობით 2004 წელს. 2004-2005 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.
რესურსები ინტერნეტში
დაბადებული 11 იანვარი
დაბადებული 1978
საქართველოს VI მოწვევის პარლამენტის წევრები
საქართველოს ტექნიკური უნივერსიტეტის კურსდამთავრებულები (2000)
თბილისის სახელმწიფო უნივერსიტეტის კურსდამთავრებულები
თბილისში დაბადებულები
დავით
Camponotus substitutus

Camponotus substitutus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ურალი (საფეხბურთო კლუბი)

ურალი (საფეხბურთო კლუბი)
ურალი — რუსული კლუბი, რომელიც ჩამოყალიბდა ქალაქ ეკატერინბურგში და ასპარეზობს სრულიად სვერდლოვსკის ოლქის სახელით. 2013 წლიდა ასპარეზობს რუსეთის პრემიერ-ლიგაში. საშინაო მატჩებს ატარებს ცენტრალურ სტადიონზე ეკატერინბურგში
კლუბის ფერები
შემადგენლობა 2013/14
2014 წლის 6 თებერვლისთვის.
რესურსები ინტერნეტში
ოფიციალური საიტი
ურალი
1930 წელს დაარსებულები
რუსეთის საფეხბურთო კლუბები
სსრ კავშირის საფეხბურთო კლუბები
Lasioglossum microlepoides

Lasioglossum microlepoides — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
იხილეთ აგრეთვე
Lasioglossum-ის სახეობების სია
სქოლიო
microlepoides
უუსიმაა

უუსიმაა (ახალი მიწა) — რეგიონი ფინეთის სამხრეთ ნაწილში, ფინეთის ყურის სანაპიროზე. ესაზღვრება ქვეყნის სხვა რეგიონები — ვარსინაის-სუომი, კანტა-ჰიამე, პიაიატ-ჰიამე. მისი ფართობი 6 805.74 კმ²-ია. რეგიონში მდებარეობს ფინეთის დედაქალაქი ჰელსინკი და ქვეყნის სიდიდით მეორე ქალაქი ესპოო, რის გამოც უუსიმაა ფინეთის ყველაზე დასახლებული რეგიონია 1 585 473 მცხოვრებით (2010 წ.).
ისტორია
XII-XIII საუკუნეებში, უუსიმაა შვედეთის სამეფოს შემადგენლობაში შედიოდა. რეგიონის სანაპირო ზოლი უძველესი დროიდანვე მჭიდროდ იყო დასახლებული ჰიამეს ხალხით, მაგრამ XII საუკუნიდან აქ შვედებმა იწყეს დასახლება, ძრითადად ქალაქ ჰელსინგრადიდან, რის გამოც სანაპირო ზოლში არაერთი შვედური სოფელი წარმოიქმნა.
1809 წლის ფინეთის ომში პროვინცია რუსეთის იმპერიას გადაეცა. 1997-2010 წლებში უუსიმაა სამხრეთ ფინეთის პროვინციის შემადგენლობაში შედიოდა, რომელიც შემდეგ ორ რეგიონად — უუსიმაად და აღმოსავლეთ უუსიმაად გაიყო, მაგრამ 2011 რეგიონები წელს კვლავ შეერთდნენ საერთო სახელით — უუსიმაა.
რეგიონში მოქმედებს ორი ოფიციალური ენა — ფინური და შვედური.
უუსიმაა შედგება 28 მუნიციპალიტეტისაგან. დედაქალაქია ჰელსინკი.
იხილეთ აგრეთვე
ფინეთის რეგიონები
რესურსები ინტერნეტში
ოფიციალური ვებ-გვერდი
ფინეთის რეგიონები
აიგუტი

აიგუტი — სოფელი სომხეთში, გეღარქუნიქის პროვინციაში. მდებარეობს ზღვის დონიდან 1 415 მეტრზე. 2008 წლის მონაცემებით, მოსახლეობა 1 045 ადამიანს შეადგენდა, სიმჭიდროვე 29 ადამიანი კმ²-ზე. ფართობი 35.79 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
გეღარქუნიქის პროვინციის სოფლები
ამენემჰეტ I

ამენემჰეტ I — ეგვიპტის ფარაონი, მეფობდა დაახლოებით ძვ.წ. 2000-1970 წლებში. 12-ე დინასტიის დამაარსებელია. მის დროს დაიწყო ეგვიპტის სახელწმიფოს აღორძინება. გამეფებისთანავე თებეში (ძველი დედაქალაქი) კი არ დამკვიდრდა, არამედ ზემო და ქვემო ეგვიპტის საზღვარზე მდებარე ციხესიმაგრე ითაუიში (მემფისის ახლოს). ამენემჰეტ I ცდილობდა შეეზღუდა ნომარქოსთა ძალაუფლება, დაადგინა ახალი საზღვრები ნომებს შორის. ილაშქრა პალესტინაში, ოქროს საბადოებით განთქმულ ნუბიასა და ლიბიაში. ფიქრობენ, რომ შეთქმულების მსხვერპლი გახდა.
ლიტერატურა
Wolfgang Kosack: Berliner Hefte zur ägyptischen Literatur 1 - 12: Teil I. 1 - 6/ Teil II. 7 - 12 (2 Bände). Paralleltexte in Hieroglyphen mit Einführungen und Übersetzung. Heft 9: Die Lehre des Königs Amenemhet I. an seinen Sohn. Verlag Christoph Brunner, Basel 2015. ISBN 978-3-906206-11-0.
ეგვიპტის მეთორმეტე დინასტიის ფარაონები
ანტონ გიზეტი

ანტონ გიზეტი
ანტონ ლუდვიგის ძე გიზეტი (დ. 1836 — გ. 1911) — რუსეთის არმიის გენერალ-მაიორი, კავკასიოლოგი, სამხედრო ისტორიკოსი, ბიბლიოგრაფი. დაამთავრა გენერალური შტაბის აკადემია (1863). სწავლობდა კავკასიის ომების ისტორიას, შეადგინა კავკასიის ჯარების ქრონიკა (ნაწილი 1-2), რომელიც გამოიცა 1896 თბილისში. მისი ნაწერები შეიცავს საინტერესო მასალას საქართველოს ისტორიის შესახებ.
ლიტერატურა
ჟორდანია ო., ენციკლოპედია „საქართველო“, ტ. 1, გვ. 617, თბ., 1997
რუსეთის სამხედრო მოღვაწეები
რუსი კავკასიოლოგები
რუსი სამხედრო ისტორიკოსები
დაბადებული 1836
გარდაცვლილი 1911
ოლჯაითუ-ყაენი

ოლჯაითუ-ყაენი (დ. მარტი, 1278 — გ. 17 დეკემბერი, 1316, სოლთანიე) — ჰულაგუიანთა სახელმწიფოს მერვე ილხანი (1304-1316 წწ.). არღუნ-ხანის მესამე შვილი, ყაზან-ყაენის ძმა და მემკვიდრე.
1289 წელს ოლჯაითუ ქრისტიანმა დედამ ურუქ-ხათუნმა მონათლა და უწოდა ნიკოლოზი, პაპ ნიკოლოზ IV-ის პატივისცემის ნიშნად, რომელთანაც არღუნს ჰქონა დიპლომატიური კონტაქტები. 1295 წელს მიიღო ისლამი.
1305 წელს ირანის ჩრდილო-დასავლეთ ნაწილში (ამჟამად ზენჯანის ოსტანი) განაახლა ქალაქ სოლთანიეს მშენებლობა, რომელსაც საფუძველი ჩაუყარა არღუნ-ხანმა. მალე ქალაქი გახდა ჰულაგუიანების საზაფხულო დედაქალაქი, ხოლო ზამთრის დედაქალაქი ბაღდადი დარჩა. ქალაქის მშენებლობა დასრულდა 1313 წელს. მისი მთავარი მშვენება იყო ოლჯაითუს მავზოლეუმი, რომელიც აშენდა ილხანის სიცოცხლეშივე.
საგარეო პოლიტიკა
ოლჯაითუ დიპლომატიურ ურთიერთობაში იყო ევროპელ მმართველებთან, იმის იმედით, რომ ისინი დაეხმარებოდნენ მამლუქების წინააღმდეგ ბრძოლაში და სირიის დაპყრობაში. ილხანმა ევროპაში გაგზავნა ელჩობა ბუსკარელო გიზოლფის მეთაურობით, რომელსაც წერილი გაატანა საფრანგეთის მეფე ფილიპ IV ლამაზთან, ინგლისის მეფე ედუარდ I-თან და პაპ კლემენტ V-სთან. მაგრამ როგორც წინა მმართველების (აბაღა-ხანი, არღუნ-ხანი, ყაზან-ყაენი) პერიოდში ამჟამადაც არ მოჰყოლია მოლაპარაკებებს რაიმე პრაქტიკული შედეგები.
1308 წელს ოლჯაითუ დაეხმარა ბიზანტიის იმპერატორ ანდრონიკე II-ს თურქების წინააღმდეგ ბრძოლაში. მან გააგზავნა 30 000 მონღოლი მებრძოლი მცირე აზიაში, გაანადგურა ოსმან I-ის ძალები და ბიზანტიელებს დაუბრუნა ადრე წართმეული ბითვინია.
1304-1305 წლებში მამლუქებმა მოახდინეს თავდასხმა ჰულაგუაინების ვასალ კილიკიის სომხეთის სახელმწიფოზე, მაგრამ მალე იქ მივიდნენ მცირე აზიის მონღოლური გარნიზონები და მამლუქები დამარცხეს.
მას შემდეგ, რაც 1312 წლის აგვისტოში ოლჯაითუს მხარეზე გადავიდნენ ემირები ყარა-სუნქური, დამასკის მმართველი და აყ-ყუშ აფრამი, ტრიპოლის მმართველი, ილხანმა წამოიწყო ლაშქრობა სირიის მამლუქების სამფლობელოებში. ჯარები შეტევაზე გადავიდნენ ოქტომბერში, 23 დეკემბერს კი მიუახლოვდნენ ქალაქ რაჰბას. გარნიზონმა მონღოლებს სასტიკი წინააღმდეგობა გაუწია. 1313 წლის 26 იანვარს ოლჯაითუ იძულებული გახდა მოეხსნა ალყა. ჰულაგუიანებს უარის თქმა მოუწიათ სირიის დაპყრობაზე.
1307 წელს ჰულაგუიანების მმართველობის ქვეშ მოექცა გილანი. 1313 წელს ილხანის ჯარებმა დაიკავეს ნიკუდარი სამხრეთ ავღანეთში. მათ წინააღმდეგ დაიძრა ჩაღათას ულუსის არმია კებეკისა და უფლისწულ იასავურის ხელმძღვანელობით. 1314 წლის იანვარში გადავიდნენ ამუდარიაზე და მიაყენეს სასტიკი მარცხი ჰულაგუიანების ხორასნის არმიას მდინარე მურღაბის მახლობლად. გაქცეულებს კი სდიეს ჰერათის ჭიშკრამდე. მიიღო რა ცნობა მისი არმიის განადგურებისა, ოლჯაითუ დაიძრა სოლთანიედან 18 თებერვალს. მოწინააღმდეგემ დაიხია საკუთარი ულუსის ტერიტორიაზე. ამ დროს კებეკმა იასავური დაადანაშაულა ღალატში და ოლჯაითუმ იასავურის დახმარების მიზნით გადალახა ამუდარია. იასავური დაბრუნდა ილხანის ჯართან ერთად ხორასანში. ოლჯაითუმ მას უბოძა ბადღისის საძოვრები.
სქოლიო
ჰულაგუიანები
დაბადებული 1278
გარდაცვლილი 1316
გარდაცვლილი 17 დეკემბერი
ჭეჭელაანთუბანი

ჭეჭელაანთუბანი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ატენის თემი), მდინარე ტანის (მტკვრის მარჯვენა შენაკადი) ნაპირზე. ზღვის დონიდან 710 მეტრი, გორიდან 6 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 64 ადამიანი.
ლიტერატურა
სქოლიო
გორის მუნიციპალიტეტის სოფლები
მერენეშტი

მერენეშტი — სოფელი მოლდოვაში, კეუშენის რაიონში. დნესტრისპირეთის ადმინისტრაციული დაყოფით კი შედის სლობოზიის რაიონში. 2004 წლის მონაცემებით, მოსახლეობა 1 500 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კეუშენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სქოლიო
კეუშენის რაიონის სოფლები
Rockoon (Tangerine Dream album)

Rockoon (Tangerine Dream album)
Rockoon is the forty-fourth major release and twenty-first studio album released by Tangerine Dream. The album was started in March 1991 and completed January 1992, making it the longest production ever in the band's history until the release of Quantum Gate in 2017. The album was nominated in the US for the "Best New Age Album 1992" Grammy and reached the Top Ten in Billboard New Age charts and the Top Twenty in Billboard Jazz charts.
It is the first full album of Tangerine Dream music as a father and son duo. Saxophone player Linda Spa who joined in 1990 does not appear on this release.
The album was re-released in 1999 on Tangerine Dream's own TDI label with new cover artwork by Edgar Froese.
Track listing
Personnel
Tangerine Dream
Edgar Froese - composer, musician
Jerome Froese - composer, musician
Future Tangerine Dream
Zlatko Perica - musician
Additional musicians:
Enrico Fernandez - musician
Richi Wester - musician
Technical:
David Marino - recording engineer
Phillip Calvert - recording engineer
Jeff Robinson - recording engineer
Rockoon Special Edition
Rockoon was accompanied by a special limited single edition CD-5. It included an edited version of the title track, the bonus track "Oriental Haze" featuring Linda Spa and an interview with Edgar Froese.
Big City Dwarves
"Big City Dwarves" was used as a promo single with a release of 200 to 300 copies.
References
1992 albums
Tangerine Dream albums
ბრეგვაძე

ბრეგვაძე
საკუთარი სახელი ბრეგვაძე შეიძლება აღნიშნავდეს ერთ-ერთ შემდეგ პიროვნებათაგანს:
ბაჩანა ბრეგვაძე — ფილოსოფოსი, მთარგმნელი, მწერალი
ბახვა ბრეგვაძე — მსახიობი, ტელე- და რადიოწამყვანი
ბორის ბრეგვაძე — ბალეტის მსახიობი
გულნარა ბრეგვაძე — ექიმი, ინფექციონისტი
ლეონტი ბრეგვაძე — საბჭოთა არმიის პოლკოვნიკი
ლონგინოზ ბრეგვაძე — სპორტსმენი (ძალოსნობა)
მზია ბრეგვაძე — პარაზიტოლოგი
ნანი ბრეგვაძე — საესტრადო მომღერალი
ჯაბა ბრეგვაძე — სპორტსმენი (მორაგბე)
ჯუმბერ ბრეგვაძე — ქირურგი
ქართული გვარები
ოსილკოვო

ოსილკოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, მოსახლეობა 2002 წლის მონაცემებით 6 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
ირანის გერბი

ირანის გერბი — ირანის ოფიციალური სახელმწიფო სიმბოლო, რომელიც იხმარებაა 1979 წლის ირანის რევოლუციის პერიოდიდან, თანამედროვე სახით კი, მიღებულ იქნა 1980 წელს. გერბის გამოსახულება წარმოადგენს სპარსულ სტილიზებულ წარწერას, სიტყვისთვის „ალაჰი“ (اﷲ).
სიმბოლო ოთხი ნახევარი მთვარისაგან და ერთი ხანჯლისაგან შედგება. ეს ხუთი ნაწილი განასახიერებს ისლამის ხუთ ბურჯს. ხანჯალს ზემოთ შადაა (თაშიდიდი) გამოსახული — არაბული დიაკრიტიკული ნიშანი, რომელიც გამოიყენება ასოების გაორმაგებისთვის. გერბის გამოსახულება ტიტის ფორმისაა — ტრადიციულად, ლეგენდის მიხედვით მიიჩნევა, რომ ირანის გმირების საფლავზე ტიტა ამოდის. ბოლო პერიოდში, ტიტა მოწამოების სიმბოლო გახდა. გერბის ავტორია ჰამიდ ნადიმი, რომელიც რუჰოლა ხომეინმა 9 მაისს, 1980 წ დაამტკიცა. ირანის გერბი დაშიფრულია იუნიკოდის სისტემაში კოდით U+262B (☫).
იხილეთ აგრეთვე
ირანის დროშა
რესურსები ინტერნეტში
ირანის გერბი
სახელმწიფო გერბები
გერბი
თანდებული

თანდებული — მეტყველების უცვლელი ნაწილი, რომელიც დაერთვის სახელს და მართავს მას რომელიმე ბრუნვაში, აღნიშნავს საგნის მდგომარეობას, მიმართულებას და სხვა.
თანდებული მხოლოდ სახელს ახლავს. გარდა ამისა, თუკი ნაწილაკი სახელის ნებისმიერი ბრუნვის ფორმას შეიძლება დაერთოს, თანდებული ერთ (ან ორ) კონკრეტულ ბრუნვასთან იხმარება: მაგალითად, -ვით და –გან ორ ბრუნვასთან გვხვდება; დანარჩენი თანდებულები მხოლოდ რომელიმე ერთ ბრუნვას დაერთვის:
ბრუნვების თანდებულები:
სახელობითი -ვით
მიცემითი -ვით, -თან, -ზე –ში
ნათესაობითი -თვის, -გან, -კენ, -ებრ,-თანავე, -გამო, -მიერ
მოქმედებითი -ურთ, -გან (-ით-გან -> -იდან)
ვითარებითი -მდე (-მდის)
რესურსები ინტერნეტში
თანდებული — ice.ge
მეტყველების ნაწილები
Əspərəsti

Əspərəsti (also, Əspərasti, Aspərəsti, and Asparasty) is a village in the Quba Rayon of Azerbaijan. The village forms part of the municipality of Qorxmazoba.
References
External links
Populated places in Quba District (Azerbaijan)
Aygulevo

Aygulevo (Aygöl) is a rural locality (a selo) and the administrative centre of Aygulevsky Selsoviet, Sterlitamaksky District, Bashkortostan, Russia. The population was 641 as of 2010. There are 5 streets.
Geography
Aygulevo is located southwest of Sterlitamak (the district's administrative centre) by road. Pomryaskino is the nearest rural locality.
References
Rural localities in Sterlitamaksky District
ბრაზილეირა (პიაუი)

ბრაზილეირა (პიაუი)
ბრაზილეირა — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 180 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 7 966 ადამიანს შეადგენდა, მოსახლეობის სიმჭიდროვე 9.04 კმ²-ზე. ფართობი 880 911 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
ქვევრი (მრავალმნიშვნელოვანი)

ქვევრი (მრავალმნიშვნელოვანი)
ქვევრი შეიძლება აღნიშნავდეს:
ქვევრი - ღვინის დასაყენებელი ან მარცვლეულის შესანახი;
ქვევრი - ქართული მოკლემეტრაჟიანი მხატვრული ფილმი.
სწროფავის ეკლესია

სწროფავის ეკლესია — არქიტექტურული ძეგლი დუშეთის მუნიციპალიტეტის სოფელ სწროფავის ჩრდილოეთით 1 კილომეტრზე მდინარე ფშავის არაგვის მარჯვენა ნაპირზე. თარიღდება X საუკუნით.
ეკლესია დარბაზულია, ნაგებია ნატეხი ქვით, წყობის რიგების ჰორიზონტალურობა მეტ-ნაკლებად დაცულია. კარ-სარკმლების ღიობები გამოყვანილია შირიმის თლილი ქვით. ძლიერ დაზიანებულია. შემორჩენილია შენობის მხოლოდ დასავლეთის ნახევარი კუთხე. აფსიდის შასაბამის გვერდთან ერთად. ჩრდილოეთ კედლის დასავლეთ ნაწილში გაჭრილია კარი, რომელიც გარედან გადახურულია არქიტრავით, ხოლო შიგნით - ნახევარწრიული თაღით. მეორე, სამხრეთ კედელში გაჭრილი კარის მხოლოდ დასავლეთის წირთხლია შემორცენილი. დასავლეთ კედელში ფართო, კვადრატული ფორმის სარკმელია, რომლის გარეთა ღიობი ვიწრო ტიხრით ორ თაღოვან ნაწილადაა გაყოფილი. ინტერიერში და ფასადებზე შელესილობის კვალი ჩანს. ნანგრევებში უხვად გამოვლინდა შირიმის თლილი კვადრატები და გვერდებაკეცილი ბრტყელი და ღარიანი კრამიტი.
ლიტერატურა
დუშეთის მუნიციპალიტეტის ტაძრები
Çağlayan, Fındıklı

Çağlayan, Fındıklı
Çağlayan is a village in the Fındıklı District, Rize Province, in Black Sea Region of Turkey. Its population is 515 (2021).
History
According to list of villages in Laz language book (2009), name of the village is Ab-ı Ulya, which means "upper stream". Most villagers are ethnically Laz.
Geography
The village is located away from Fındıklı.
References
Villages in Fındıklı District
Laz settlements in Turkey